Kalve Coffee

AS "Kalve Coffee" ir Latvijas uzņēmums, kas nodarbojas ar kafijas grauzdēšanu. Tas ir dibināts 2017. gadā. Uzņēmuma birojs un ražotne ir Jaunmārupē.

Uzņēmums veic augstākās kvalitātes specializētās (speciality) kafijas grauzdēšanu un tirdzniecību. Tas piedāvā arī kafijas gatavošanas aprīkojumu.
Uzņēmumam ir "Kalve" zīmola kafejnīcas Latvijā, Igaunijā un Lietuvā.

AS "Kalve Coffee" akcijas tiek kotētas Nasdaq Riga biržā (kods KALVE). Uzņēmuma patiesais labuma guvējs (2024. gada oktobrī) ir Gatis Zēmanis.

 Vēsture 
Uzņēmums SIA "Kalve Coffee" dibināts 2017. gada 24. janvārī. Aktīvu darbību tas sāka 2019. gadā.

2024. gada jūlijā "Kalve Coffee" paziņoja, ka gada otrajā pusē plāno veikt sākotnējo publisko akciju piedāvājumu. 2024. gada 20. septembrī uzņēmumu pārreģistrēja par akciju sabiedrību. Sākotnējā publiskajā piedāvājumā no 13. līdz 29. novembrim uzņēmums piesaistīja 1,16 miljonus eiro. Tā laikā un arī pirms tam uzņēmuma akcijas  eiro vērtībā iegādājās arī basketbolists Dāvis Bertāns. 6. decembrī AS "Kalve Coffee" akcijas sāka kotēt Nasdaq Riga biržā.

2025. gada maijā Igaunijas galvaspilsētā Tallinā tika atvērtas pirmās "Kalve" kafejnīcas. 2025. gada jūlijā Lietuvas galvaspilsētā Viļņā "Kalve Coffee" atvēra kafejnīcu.

 Atsauces 

 Ārējās saites 
 Kalve Coffee vietne

Kategorija:Latvijas uzņēmumi